《春日会师瞿塘雨中王咏商水部见招同杨漪翁明府望巫山高处》
明代·熊昭宙

东风幕府对霞觞，雨夜论心兴转长。山入大夔分楚蜀，客从诗赋忆王杨。

夭桃花绽三春色，细草风生二月凉。终宴不知更漏促，醉来犹欲咏高唐。

作者简介：熊昭宙，东莞人。飞十二世孙。明神宗万历十年（一五八二）贡生，连州学正。民国张其淦《东莞诗录》卷一九有传。